**Mikkel Aagaard Hansen** (s. 18. lokakuuta 1995 Frederikshavn, Tanska) on tanskalainen jääkiekkoilija, joka pelaa Allsvenskan-joukkue Modo Hockeytä. Hän on pelipaikaltaan keskushyökkääjä.

Ura
---

### Seuraura

Aagaard on Frederikshavn IK:n kasvatti. Hän debytoi kaudella 2011–2012 vain 16-vuotiaana seuran miesten kakkosjoukkueessa Tanskan toiseksi korkeimmalla sarjatasolla maan I-divisioonassa. Aagaard sijoittui tehoilla 26+24=50 koko sarjan pistepörssissä toiseksi edellään vain Amager Ishockeyta ja Gladsaxe SF/CPH Hockeyta edustanut Mads Marker. Kaudella 2012–2013 hän voitti Frederikshavn IK:n sisäisen piste- ja syöttöpörssin tehoilla 14+29=43, kuten myös pudotuspeleissä tehoill 3+10=13. Aagaard debytoi kauden aikana myös seuran miesten pääsarjajoukkue Frederikshavn White Hawksissa, AL-Bank Ligaenissa, jossa hän pelasi yhden playoff-ottelun. Aagaard voitti kauden päätteeksi hopeaa. Varsinaisella tulokaskaudellaan 2013–2014 hän teki siellä 38 runkosarjaottelussa tehot 10+8=18 ja 11 playoff-ottelussa tehot 2+2=4. Neljässä Tanskan cupin ottelussa Aagaard jäi ilman tehopisteitä. Hän voitti kauden päätteeksi pronssia.

OHL-joukkue Niagara IceDogs varasi Aagaardin 16. pelaajana CHL:n varaustilaisuudessa 2014. Hän siirtyi joukkueeseen kaudeksi 2014–2015 ja teki 59 runkosarjaottelussa tehot 15+26=41 ja 11 playoff-ottelussa tehot 4+2=6. Kesken kauden 2015–2016, marraskuussa 2015 IceDogs kauppasi Aagaardin ja Zach Wilkien Sudbury Wolvesiin vaihdossa Pavel Jenyšiin. Aagaard oli 21 osumallaan joukkueen toiseksi paras maalintekijä Dmitri Sokolovin jälkeen. Hän teki OHL:n runkosarjassa kaikkiaan tehot 24+29=53.

Syksyllä 2016 NHL-varaamaton Aagaard osallistui Calgary Flamesin harjoitusleirille. Lokakuussa 2016 hän teki vuoden mittaisen AHL-sopimuksen seuran farmijoukkue Stockton Heatin kanssa. Aagaard pelasi kauden 2016–2017 suurimmaksi osaksi ECHL-joukkue Adirondack Thunderin vahvuudessa. Heatin AHL-joukkueessa hän teki 25 runkosarjaottelussa tehot 5+6=11 ja neljässä playoff-ottelussa yhden maalin.

Aagaard sai kutsun NHL-joukkue Florida Panthersin syksyn 2017 tulokasleirille, mutta Floridan Esterossa järjestettävä nuorten pelaajien turnaus kuitenkin peruuntui hurrikaani Irman vuoksi. Aagaard teki lokakuussa vuoden mittaisen AHL-sopimuksen seuran farmijoukkue Springfield Thunderbirdsin kanssa. Aagaard aloitti kauden 2017–2018 Thunderbirdsissä, mutta hänet lähetettiin pian ECHL-joukkue Manchester Monarchsiin. Aagaard päätti tammikuussa 2018 käyttää OHL:sta saamansa stipendin ja aloittaa opinnot Guelphin yliopistossa. Koska hän oli tullut yliopistoon ammattilaissarjasta, hän ei saanut vuoteen pelata yliopistosarjassa. Aagaard kuitenkin harjoitteli Guelph Gryphonsin mukana ja pääsi kokoonpanoon vuonna 2019. Runkosarjassa hän pelasi vain neljä peliä, mutta pudotuspeleissä hänen saldonsa oli 16 pistettä 9 ottelussa.

Aagaard oli toisella yliopistokaudellaan OUA-sarjan eniten pisteitä tehnyt pelaaja. Hänelle merkittiin 28 ottelussa 46 tehopistettä. Hän jätti kuitenkin Guelphin kesken pudotuspelien ja siirtyi Saksan DEL-liigan Grizzlys Wolfsburgiin. Hän pelasi Wolfsburgissa loppukauden aikana välillä vain kaksi peliä ja vaihtoi kaudeksi 2020–2021 Ruotsin Allsvenskanin Modohon.

Aagaard oli Modossa Allsvenskanissa kolmen vuoden ajan joukkueen parhaita pelaajia ja oli mukana nostamassa seuran takaisin SHL:ään kaudeksi 2023–2024. Aagaard teki jo ennen kauden loppua jatkosopimuksen Modohon. Sopimus olisi pitänyt Aagaardin joukkueessa, vaikka se ei olisikaan noussut SHL:ään. Aagaardiin oli paljon kiinnostusta myös SHL:n joukkueista, mutta hän päätti silti jäädä Modohon.

### Maajoukkueura

Aagaard pelasi alle 18-vuotiaiden MM-kilpailuissa vuonna 2012. Tanska putosi IA-divisioonaan, mutta vuoden 2013 turnaus jäi Aagaardilta kuitenkin väliin loukkaantumisen vuoksi.

Aagaard pelasi myös alle 20-vuotiaiden MM-kilpailuissa vuonna 2015, jolloin hän toimi Tanskan kapteenina. Aagaard pelasi myös IA-divisioonan MM-kilpailuissa vuonna 2014, jolloin hän voitti kultaa. Aagaard voitti turnauksessa joukkueensa sisäisen piste- ja syöttöpörssin tehoilla 3+5=8. Aagaard pelasi myös alle 19-vuotiaiden World Junior A Challengessa vuonna 2014, jolloin hän voitti hopeaa.

Aagaard teki A-maajoukkuedebyyttinsä Euro Hockey Challengessa 7. huhtikuuta Latviaa vastaan. Hän teki ottelussa myös ensimmäisen A-maajoukkuemaalinsa. Aagaard on edustanut Tanskaa MM-kilpailuissa vuosina 2016, 2017, 2022 ja 2023. Yhteensä hän on pelannut 42 A-maaottelua tehopistein 2+8=10.

Perhe
-----

Aagaardin isoveli Mads pelasi omalla urallaan pudotuspelit mukaan lukien yli 100 ottelua Tanskan pääsarjatasolla.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2011–2012 | Frederikshavn IK | Tanska I | 33 | 26 | 24 | 50 | 6 | 5 | 1 | 1 | 2 | 12 | U18 | 6 | 0 | 0 | 0 | 2 |
| 2012–2013 | Frederikshavn IK | Tanska I | 30 | 14 | 29 | 43 | 95 | 10 | 3 | 10 | 13 | 10 |
|  | Frederikshavn White Hawks | Tanska | – | – | – | – | – | 1 | 0 | 0 | 0 | 0 |
| 2013–2014 | Frederikshavn IK | Tanska I | 2 | 1 | 5 | 6 | 2 | – | – | – | – | – | JMMd1 A | 5 | 3 | 5 | 8 | 2 |
|  | Frederikshavn White Hawks | Tanska | 38 | 10 | 8 | 18 | 14 | 11 | 2 | 2 | 4 | 6 |
| 2014–2015 | Niagara IceDogs | OHL | 59 | 15 | 26 | 41 | 16 | 11 | 4 | 2 | 6 | 14 | JMM | 5 | 1 | 1 | 2 | 10 |
| 2015–2016 | Niagara IceDogs | OHL | 20 | 3 | 11 | 14 | 10 | – | – | – | – | – | MM | 5 | 0 | 0 | 0 | 0 |
|  | Sudbury Wolves | OHL | 44 | 21 | 18 | 39 | 50 | – | – | – | – | – |
| 2016–2017 | Stockton Heat | AHL | 25 | 5 | 6 | 11 | 18 | 4 | 0 | 1 | 1 | 0 | MM | 7 | 0 | 0 | 0 | 2 |
|  | Adirondack Thunder | ECHL | 38 | 13 | 26 | 39 | 51 | – | – | – | – | – |
| 2017–2018 | Springfield Thunderbirds | AHL | 23 | 4 | 1 | 5 | 18 | – | – | – | – | – |
|  | Manchester Monarchs | ECHL | 18 | 3 | 9 | 12 | 14 | – | – | – | – | – |
| 2018–2019 | Guelph | USports | 4 | 0 | 1 | 1 | 8 | 9 | 8 | 8 | 16 | 6 |
| 2019–2020 | Guelph | USports | 28 | 22 | 24 | 46 | 70 | 1 | 0 | 0 | 0 | 0 |
|  | Grizzlys Wolfsburg | DEL | 2 | 1 | 0 | 1 | 0 | – | – | – | – | – |
| 2020–2021 | Modo Hockey | Allsvenskan | 51 | 21 | 13 | 34 | 63 | – | – | – | – | – |
| 2021–2022 | Modo Hockey | Allsvenskan | 46 | 23 | 15 | 38 | 21 | 13 | 5 | 3 | 8 | 34 | OK | 5 | 0 | 0 | 0 | 4 |
|  |  |  |  |  |  |  |  |  |  |  |  |  | MM | 7 | 0 | 1 | 1 | 0 |
| 2022–2023 | Modo Hockey | Allsvenskan | 50 | 29 | 14 | 43 | 31 | 17 | 8 | 7 | 15 | 14 | MM | 7 | 0 | 3 | 3 | 0 |
| 3 kautta | yhteensä | Allsvenskan | 147 | 73 | 42 | 115 | 115 | 30 | 13 | 10 | 23 | 48 |
| 2 kautta | yhteensä | Tanska | 38 | 10 | 8 | 18 | 14 | 12 | 2 | 2 | 4 | 6 |
| 2 kautta | yhteensä | AHL | 48 | 9 | 7 | 16 | 36 | 4 | 0 | 1 | 1 | 0 |
| 2 kautta | yhteensä | ECHL | 56 | 16 | 35 | 51 | 65 | – | – | – | – | – |

Lähteet
-------

* Mikkel Aagaard The Internet Hockey Databasessa (englanniksi)
* Mikkel Aagaard *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9  Mikkel Aagaard *Elite Prospects*. Everysport Media Group AB.  (englanniksi)
2. 1 2  Mikkel Aagaard The Internet Hockey Databasessa (englanniksi)
3. ↑  Wolves Complete Trade with IceDogs  23.11.2015. Sudbury Wolves. Viitattu 12.1.2018. (englanniksi)
4. ↑  Flames open training camp on Thursday  22.9.2016. CALGARY, AB:  Calgary Flames. Viitattu 12.1.2018. (englanniksi)
5. ↑  Heat Sign Three, Add Three More to Camp Roster *StocktonHeat.com*.  5.10.2016. Stockton, Calif.:  Stockton Heat Hockey Club.  Arkistoitu 29.10.2017. Viitattu 12.1.2018. (englanniksi)
6. ↑  Markowitz, Brett: Panthers cancel rookie tournament, flee Florida due to hurricane threat *catsontheprowl.com*.  6.9.2017. Cats on the Prowl.  Arkistoitu 13.1.2018. Viitattu 12.1.2018. (englanniksi)
7. ↑  Thunderbirds Sign F Aagaard  4.10.2017. Springfield, Mass.:  Springfield Thunderbirds. Viitattu 12.1.2018. (englanniksi)
8. ↑  Sarah Hobday: Mikkel Aagaard – A Journey from Pro to University *Field Pass Hockey*.  5.7.2019. Field Pass LLC. Viitattu 22.5.2023. (englanniksi)
9. ↑  Curtis Martin: OUA hockey star signs with German professional hockey team *Over The Line Sports*.  19.2.2020. Viitattu 22.5.2023. (englanniksi)
10. ↑  Måns Karlsson: Efter spelarflykten: Modo värvar poängspelare *Hockeysverige.se*.  6.4.2020. Viitattu 22.5.2023. (ruotsiksi)
11. ↑  Mattias Persson: Publikfavoriten blir kvar – oavsett serietillhörighet *Hockeypuls.se*.  17.4.2023. Viitattu 22.5.2023. (ruotsiksi)
12. ↑  Denmark vs Latvia - EHC - 2016-17 Euro Hockey Challenge - boxscore *pointstreak.com*.  7.4.2016. Pointstreak Sports Technologies Inc. Viitattu 12.1.2018.